'n Wegbreek na La Residence in Franschhoek - Mooi Leefstyl
Met opgewondenheid deel ons, ons wegbreek na La Residence met Mooi Leefstyl se lesers. La Residence is geleë in die pragtige Franschhoek vallei, omring deur prentjie mooi landskappe en 'n werkende plaas. Met ons aankoms by La Residence was ons baie vriendelik verwelkom deur die Hotel Bestuurder, Werner. Ons heel eerste indruk van La Residence was 'n vriendelike, professionele en luukse ervaring. As jy deur die voordeur loop in die dubbel volume ingangsportaal met die luukse kandelaar bo honderde rose en 'n uitsig oor die agtertuin, swembad en berge is dit iets wat mens nie kan beskryf nie, maar moet beleef.
Voor aandete het ons 'n glasie rooiwyn geniet voor 'n knetterende vuur met neute en skyfies, terwyl die sagte mis reën buite val. La Residence se drywer het ons geneem na die restaurant in die middedorp van Franschhoek, 'n gratis diens wat hul bied aan gaste van die hotel. Alles by La Residence gaan oor gemaklikheid en om 'n stresvrye spasie te wees.
Hier is iets vir almal en dit is die ideale plek om te kom ontspan. Met poue wat rondloop en pronk en klomp versteekte hoekies waar jy gemaklik kan sit en ontspan, of 'n oorvloei swembad met pragtige berg uitsigte is La Residence die perfekte wegbreek plek. Hier kan jy jou energie herlaai. Mooi Leefstyl reis gereeld om die beste wegbreek plekke vir jou uit te kies. Ons artikels is gebaseer uit ons ervaring by die plekke en die foto's in die artikels is wat ons geneem het. Lees meer oor ons besoek aan La Residence hieronder.
Franschhoek is sinoniem met luuksheid, wêreld klas wyn- en kulinêre heerlike kos. Daar is so baie om in die area te doen. Van top restaurante, wynplase, stap roetes, winkels en vele meer. Dit is een van die vele redes hoekom Franschhoek se gewild is onder plaaslike en internasionale toeriste.
La Residence is omtrent so 5 minute vanaf die middedorp van Franschhoek geleë. Ons het gebruik gemaak van La Residence se pendeldiens na die dorp en terug na die hotel. Dit is net soveel meer gemaklik en jy hoef te soek vir parkering nie.
La Residence het 11 verskillende kamers, wat elk individueel ander interieurs het ontwerp deur Liz Biden. Ons het in kamers nommer 6,ook bekend as The Huguenot Suite gebly, een van hul Superior Suites. Oppad na ons kamer toe loop jy op 'n oop stoep waar jy oor 'n oop binnehof area uitkyk. Dit is soos iets vanuit 'n film. Die kamer waarin ons oornag het was min of meer 85 m² groot met 'n balkon. Met die inloop slag was ons verlief op ons kamer. 'n Handgeskrewe welkom kaartjie en 'n bottel wyn het ons by die deur ingewag. Dit is sulke klein aandag aan detail wat 'n groot verskil maak.
Die kamer is ruim met pragtige uitsigte oor die landerye en berge wat die hotel omring. Daar is 'n baie gemaklike koning grootte hemel-bed in die kamer, 'n klein oopplan sitkamer gedeelte en ook 'n groot skryftafel. 'n Televisie met 'n volledige DSTV-pakket en Netflix.
Ons is mal oor die badkamer in die kamer! 'n Groot losstaande bad in die middel van die badkamer reg onder 'n massiewe kandelaar wat uit die dubbel volume dak hang. Daar is ook 'n groot stort in die badkamer, vir die wat nie wil bad nie. 'n Dubbel wasbak maak dit ideaal vir paartjies wat hou daarvan om gelyke tyd klaar te maak. Weereens is daar gedink aan gemaklikheid en luuksheid. Ondervloerse verhitting maak seker dat jy gemaklik uit die bad kan klim. Die badkamer het ook dubbel deure wat uitloop op die buite stoep – perfek vir die mooi Somer dae.
La Residence se spa is beskikbaar vir hotel- en buite gaste. Met 'n groot verskeidenheid van verskillende spa behandeling opsies om van te kies, sal daar iets wees vir almal. 'n Lieflike spa behandeling in 'n luukse omgewing soos by La Residence is die perfekte kombinasie om jou te laat ontspan en vergeet van die gejaag van die lewe. Klik hier om meer te lees oor hul spa.
'n Swembad met 'n uitsig! Dit is presies wat dit is. As jy tussen die palmbome loop oor die gemanikuurde gras na die swembad voel jy sommer of jy op vakansie is. Geniet 'n heerlike drankie terwyl jy die Afrika son geniet langs die swembad op hul heerlike gemaklike beddens. Ontspan in die swembad omring deur pragtige uitsigte.
Vir jou volgende wegbreek na Franschhoek, bespreek jou verblyf by La Residence deur hul webtuiste te besoek. Jy kan hul ook 'n e-pos stuur of telefonies kontak by +27 (0) 21 671 5502. Vir enige van The Royal Portfolio se ander hotelle, besoek hul webtuiste vir meer inligting. Hulle ander hotelle en verblyf sluit in Royal Malewane, Birkenhead House, The Silo Hotel en dan het hulle ook privaat Villas te huur.
Hulle het nie net luukse verblyf en wêreld klas fasiliteite by La Residence nie, maar ook heerlike ontbyt. Die oomblik wat jy kom sit word jy vriendelik gegroet deur 'n kelnerin, wat vir jou iets aanbied om te drink en ook meer vertel van hul ontbyt keuses. Ontbyt word bedien in hul eetkamer gedeelte van hul dubbel volume luukse eetkamer of buite op die stoep langs die mooi grasperk en pragtige berg uitsigte. Die buite opsie is perfek vir daardie heerlike Somers dae.
Hulle vars gedrukte lemoensap is vanuit die boonste rakke gewees en is regtig vars gedruk terwyl jy daarvoor wag. Voor ons warm ete het ons ook ''n heerlike vars gesnyde vrugte bord, Deli bord en die Kaapse Wynland kaasbord geniet. Dit was baie smaaklik gewees en ons opgewonde gemaak vir wat kom vir die warm ontbyt. Vir ons warm ontbyt het Jaun 'n Eggs Royale gehad en Günther het die Farmhouse ontbyt. Dit saam met 'n heerlike koffie is die perfekte manier om jou dag te begin.